Sign in / Join Thursday, November 25, 2021 ikteb hawn… Fittex ARA: Twissija mill-Protezzjoni Ċivili dwar il-maltempata Ir-rapporti jindikaw li din hi waħda mill-agħar maltempati f'ħafna żmien. Minn talk.mt November 25, 2021 Ritratt: Colin Farrugia talk.mt Id-Dipartiment tal-Protezzjoni Ċivili qiegħed jappella għall-kawtela fid-dawl tal-maltemp qawwi li bħalissa qed jaħkem il-gżejjer Maltin. Għaldaqstant, il-Protezzjoni Ċivili qed tappella biex wieħed ma jpoġġix lilu nnifsu fil-periklu bla bżonn u jiġu evitati postijiet fejn jaħkem il-baħar jew jgħaddi l-ilma, pereżempju widien. Fiċ-ċirkostanzi preżenti, il-forza tal-Protezzjoni Ċivili fuq il-lant tax-xogħol ġiet irduppjata sabiex tlaħħaq mas-sejħiet li qegħdin isirulha. Ir-rapporti jindikaw li din hi waħda mill-agħar maltempati f'ħafna żmien. Ritratt: Claudio Coleiro Id-Direttur Ġenerali Emanuel Psaila spjega li bħalissa r-riżorsi tal-Protezzjoni Ċivili huma ffukati fuq operazzjonijiet ta' salvataġġ, għalhekk appella lill-pubbliku biex iċemplu fuq in-numru 112 f'każijiet tal-ikbar emerġenza. Filwaqt li sostna li ma hemmx lok għall-paniku, Psaila spjega kif operazzjonijiet oħrajn, fosthom għajnuna biex jiġu kkontrollati għargħar, se jibqgħu għaddejjin. Madankollu, il-prijorità tad-Dipartiment tkun dejjem każijiet fejn jista' jkun hemm ħajja f'periklu. Apparti minn ħafna ilmijiet fit-toroq, ġew irrappurtati ħitan tas-sejjiegħ imwaqqa' f'xi lokalitajiet u tappiera maqlugħin kif jixhdu ritratti mill-ġurnalisti tagħna. Ritratt: Claudio Coleiro Artiklu preċedenti "Iġġennux aktar nies. Dak il-filmat tal-Imsida bil-karozzi mgħarrqa huwa filmat antik" Artiklu li jmiss Uffiċjali tal-MMF b'taħriġ fl-Italja